Belitung lumba

Belitung lumba atau lemadang (Inggeris: mahi-mahi, common dolphinfish; nama saintifik: Coryphaena hippurus) ialah ikan bersirip ruji penghuni permukaan yang dijumpai di luar pesisir perairan beriklim sedang, tropika dan subtropika di seluruh dunia. Turut dikenali sebagai ikan lumba, lumba-lumba, golok, golok kasut, parang dan parang bodoh, ia salah satu daripada dua ahli keluarga Coryphaenidae; yang lainnya adalah belitung golok. Ikan ini paling biasa dijumpai di perairan di sekitar Teluk Mexico, Costa Rica,  Hawaii dan Lautan Hindi.

Tatanama 
Nama parang dan parang bodoh setara dengan nama dalam bahasa Aceh parang-parang, sedangkan lemadang ditemukan di Indonesia, termasuk dalam bahasa Melayu di sana. Nama ikan lumba dan lumba-lumba pula kemungkinan dipinjam terjemah daripada bahasa Inggeris dolphinfish atau dolphin. Sungguhpun begitu, ia tidak berkait rapat dengan lumba-lumba sebenar.

Nama Inggeris mahi-mahi datang daripada bahasa Hawaii dan bermaksud 'sangat kuat', melalui proses penggandaan. Di sebahagian Pasifik dan di sepanjang pesisir Afrika Selatan penutur Inggeris, lemadang sering dirujuk dengan nama dalam bahasa Sepanyol, . Di pulau Mediterranean Malta, lemadang dirujuk sebagai .

Linnaeuslah yang menamakan genus ini, terbit daripada kata Yunani, , , bermaksud 'atas' atau 'puncak', pada 1758. Sinonim untuk spesies ini termasuk Coryphaena argyrurus, Coryphaena chrysurus, dan Coryphaena dolfyn.

Rujukan